ΚΑΝΟΝΙΣΜΟΣ (ΕΟΚ) αριθ. 2026/92 ΤΗΣ ΕΠΙΤΡΟΠΗΣ της 22ας Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ελαιόλαδο και για την κατάρτιση των σχετικών προβλέψεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1600/92 του Συμβουλίου της 27ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (1), και ιδίως το άρθρο 10,

τον κανονισμό (ΕΟΚ) αριθ. 1676/85 του Συμβουλίου της 11ης Φεβρουαρίου 1985 σχετικά με την τιμή της λογιστικής μονάδας και την τιμή μετατροπής που ισχύει στο πλαίσιο της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (3), και ιδίως το άρθρο 12,

Εκτιμώντας:

ότι οι κοινές λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας με ορισμένα γεωργικά προϊόντα θεσπίστηκαν από τον κανονισμό (ΕΟΚ) αριθ. 1696/92 της Επιτροπής (4)-

ότι ο κανονισμός (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (6), καθόρισε κυρίως τις λεπτομέρειες εισαγωγής των πιστοποιητικών εισαγωγής-

ότι σε εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, πρέπει να κατρτιστεί πρόβλεψη εφοδιασμού της Μαδέρας με ελαιόλαδο μέχρι το τέλος της τρέχουσας περιόδου εμπορίας- ότι οι προβλέψεις αυτές θα πρέπει να παρέχουν τη δυνατότητα εναλλαγής των ποσοτήτων που προβλέπονται για ορισμένα προϊόντα και πρέπει, ενδεχομένως, να υπόκεινται σε αναθεωρήσεις, προκειμένου να ληφθούν υπόψη οι πραγματικές ανάγκες της Μαδέρας-

ότι, σύμφωνα με το άρθρο 3 του κανονισμού (ΕΟΚ) αριθ. 1600/92, η ικανοποίηση των αναγκών της Μαδέρας σε ελαιόλαδο είναι εγγυημένη όσον αφορά τις ποσότητες, τις τιμές και την ποιότητα από τη διακίνηση, υπό συνθήκες διάθεσης ισοδύναμες με την απαλλαγή από δασμούς κατά την εισαγωγή, των κοινοτικών ελαιολάδων- ότι αυτό συνεπάγεται τη χορήγηση ενίσχυσης για ορισμένες παραδόσεις- ότι η ενίσχυση αυτή πρέπει να καθορίζεται λαμβανομένου υπόψη, κυρίως, του κόστους των διαφόρων πηγών εφοδιασμού, καθώς επίσης και των τιμών που ισχύουν για τις εξαγωγές προς τρίτες χώρες- ότι οι στόχοι αυτοί συνεπάγονται διαφοροποίηση της ενίσχυσης ανά τύπο προϊόντος-

ότι πρέπει να προβλεφθεί ο καθορισμός από το κράτος μέλος της αρχής της αρμόδιας για την έκδοση πιστοποιητικών εισαγωγής και ενίσχυσης, καθώς επίσης και για την παραλαβή της έκτακτης ενίσχυσης και για την καταβολή αυτής της τελευταίας-

ότι πρέπει να προβλεφθεί ένα χρονοδιάγραμμα υποβολής αιτήσεων για έκδοση πιστοποιητικών και να καθορισθούν οι προϋποθέσεις υπό τις οποίες γίνονται δεκτές οι εν λόγω αιτήσεις κυρίως όσον αφορά τη σύσταση εγγύησης- ότι πρέπει, επίσης, να καθορισθεί η διάρκεια ισχύος των πιστοποιητικών εισαγωγής και ενίσχυσης, λαμβανομένων υπόψη των αναγκών εφοδιασμού και της αναγκαιότητας για ορθή διαχείριση χορηγώντας, λόγω της ειδικής κατάστασης της Μαδέρας, μεγαλύτερη διάρκεια ισχύος για τα πιστοποιητικά ενίσχυσης-

ότι το καθεστώς που θεσπίζεται από τον κανονισμό (ΕΟΚ) αριθ. 1600/92 αρχίζει να ισχύει από 1ης Ιουλίου 1992- ότι οι λεπτομέρειες εφαρμογής πρέπει να τεθούν σε ισχύ από την ίδια ημερομηνία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την εφαρμογή των άρθρων 2 και 3 του κανονισμού (ΕΟΚ) αριθ. 1600/92, οι ποσότητες ελαιολάδου των προβλέψεων εφοδιασμού που επωφελούνται, από την 1η Ιουλίου μέχρι τις 31 Οκτωβρίου 1992, της απαλλαγής από δασμούς κατά την εισαγωγή προϊόντων που προέρχονται από τρίτες χώρες ή της κοινοτικής ενίσχυσης καθορίζονται στο παράρτημα. Με την επιφύλαξη αναθεώρησης των εν λόγω προβλέψεων κατά τη διάρκεια ισχύος τους, οι αντίστοιχες ποσότητες που καθορίζονται για τον ένα ή τον άλλο τύπο ελαιολάδου μπορούν να υπερβληθούν εντός του ορίου του 20 %, εφόσον τηρείται η συνολική ποσότητα.

2. Σε εφαρμογή του άρθρου 3 παράγραφος 2 του κανονισμού (ΕΟΚ) αριθ. 1600/92, τα ποσά των ενισχύσεων για την παροχή ελαιολάδου κοινοτικής παραγωγής στο πλαίσιο του καθεστώτος εφοδιασμού της Μαδέρας είναι ίσα, για κάθε τύπο ελαίου, με το μέσο όρο των μέγιστων ποσών των επιστροφών κατά την εισαγωγή- ο μέσος όρος των ποσών αυτών καθορίζεται με διαγωνισμό, για τα έλαια σε μικρές συσκευασίες κατά το μήνα που προηγείται εκείνου της υποβολής της αίτησης για έκδοση πιστοποιητικού, τροποποιούμενος, ενδεχομένως, από τα εξισωτικά ποσά προσχώρησης, που ισχύουν στο κράτος μέλος αποστολής προς τις τρίτες χώρες και προσαυξημένος κατά 1 Ecu ανά 100 χιλιόγραμμα.

Άρθρο 2

Το κράτος μέλος ορίζει την αρχή την αρμόδια για:

α) την έκδοση των πιστοποιητικών εισαγωγής-

β) την έκδοση του πιστοποιητικού ενίσχυσης, που προβλέπεται από το άρθρο 4 παράγραφος 1 του κανονισμού (ΕΟΚ) αριθ. 1696/92 και

γ) την καταβολή της ενίσχυσης στους ενδιαφερόμενους επιχειρηματίες.

Άρθρο 3

Εφαρμόζονται οι διατάξεις του κανονισμού (ΕΟΚ) αριθ. 1696/92.

Άρθρο 4

1. Οι αιτήσεις για την έκδοση πιστοποιητικών εισαγωγής ή ενίσχυσης υποβάλλονται στην αρμόδια αρχή τις πέντε πρώτες εργάσιμες ημέρες κάθε μηνός. Εντούτοις, για τον Ιούλιο 1992, οι αιτήσεις για την έκδοση πιστοποιητικού υποβάλλονται πριν τις 25 Ιουλίου 1992. Κάθε επιχειρηματίας μπορεί να υποβάλλει μόνον μια αίτηση για έκδοση πιστοποιητικού κάθε μήνα. Η αίτηση για έκδοση πιστοποιητικού δεν γίνεται δεκτή παρά μόνον εάν:

α) υποβάλλεται από φυσικό ή νομικό πρόσωπο που ασκεί δραστηριότητα στον τομέα του ελαιολάδου και είναι εγγεγραμμένο, σε αυτά τα πλαίσια, μέχρι τις 30 Ιουνίου 1992, σε δημόσιο μητρώο κράτους μέλους-

β) δεν υπερβαίνει την ποσότητα που είναι διαθέσιμη κατά την υποβολή της αίτησης-

γ) πριν από τη λήξη της προθεσμάις που προβλέπεται για την υποβολή των αιτήσεων για έκδοση πιστοποιητικού, έχουν παρασχεθεί αποδείξεις ότι ο ενδιαφερόμενος έχει συστήσει εγγύηση 10 Ecu ανά 100 χιλιόγραμμα.

2. Η αίτηση έκδοσης πιστοποιητικού και το ίδιο το πιστοποιητικό φέρουν στο τετραγωνίδιο 16 τον ανάλογο κωδικό που εμφαίνεται στην πρόβλεψη που παρατίθεται στο παράρτημα και καθορίζουν τον τύπο συσκευασίας του προϊόντος.

3. Όταν τα πιστοποιητικά εκδίδονται για ποσότητες μικρότερες των ποσοτήτων που αναφέρονται στην αίτηση, λόγω της εφαρμογής του άρθρου 5 του κανονισμού (ΕΟΚ) αριθ. 1696/92, ο επιχειρηματίας μπορεί να ανακαλέσει γραπτώς την αίτησή τους εντός τριών εργάσιμων ημερών μετά την ημερομηνία έκδοσής του.

4. Τα πιστοποιητικά εκδίδονται, το αργότερο, τη δέκατη εργάσιμη ημέρα κάθε μηνός. Παρόλα αυτά τον Ιούλιο του 1922, τα πιστοποιητικά θα παραδοθούν στις 31 Ιουλίου 1992.

Άρθρο 5

1. Η διάρκεια ισχύος των πιστοποιητικών εισαγωγής λήγει την τελευταία ημέρα του μηνός που έπεται εκείνου της έκδοσής τους.

2. Η διάρκεια ισχύος των πιστοποιητικών ενίσχυσης λήγει την τελευταία ημέρα του δευτέρου μηνός που έπεται εκείνου της έκδοσής τους.

Άρθρο 6

Η καταβολή της ενίσχυσης που προβλέπεται στο άρθρο 3 του κανονισμού (ΕΟΚ) αριθ. 1600/92 πραγματοποιείται για τις ποσότητες που πράγματι παραδόθηκαν στη Μαδέρα. Η τιμή που ισχύει για τη μετατροπή σε εθνικό νόμισμα είναι η γεωργική ισοτιμία που ισχύει την πρώτη ημέρα του μήνα υποβολής της αίτησης για ενίσχυση.

Άρθρο 7

Η εγύηση η σχετική με το πιστοποιητικό αποδεσμεύεται όταν:

α) η αρμόδια αρχή δεν δώσει συνέχεια στην αίτηση-

β) ο επιχειρηματίας ανακάλεσε την αίτησή του σύμφωνα με τις διατάξεις του άρθρου 4 παράγραφος 3-

γ) παρέχεται η απόδειξη ότι το πιστοποιητικό χρησιμοποιήθηκε- η εγγύηση αποδεσμεύεται ανάλογα με τις ποσότητες που καταλογίζονται στο πιστοποιητικό-

η εγγύηση αποδεσμεύεται πλήρως εφόσον έχει χρησιμοποιηθεί το 95 % των προβλεπομένων ποσοτήτων-

δ) παρέχεται η απόδειξη ότι το εν λόγω προϊόν δεν είναι κατάλληλο για οποιαδήποτε χρήση ή όταν οι εν λόγω ενέργειες δεν μπόρεσαν να πραγματοποιηθούν λόγω ανωτέρας βίας.

Άρθρο 8

Εντός τριών μηνών από τη δημοσίευση του παρόντος κανονισμού, οι πορτογαλικές αρχές θεσπίζουν και κοινοποιούν στην Επιτροπή τις συμπληρωματικές λεπτομέρειες εφαρμογής κυρίως εκείνες που στόχο έχουν να διασφαλίσουν το γεγονός ότι το οικονομικό πλεονέκτημα που προκύπτει από το καθεστώς εφοδιασμού αντανακλάται πράγματι σε όλη τη διαδικασία μέχρι τον τελικό χρήστη.

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 1. (2) ΕΕ αριθ. L 164 της 24. 6. 1985, σ. 1. (3) ΕΕ αριθ. L 201 της 31. 7. 1990, σ. 9. (4) ΕΕ αριθ. L 179 της 1. 7. 1992, σ. 6. (5) ΕΕ αριθ. L 331 της 2. 12. 1988, σ. 1. (6) ΕΕ αριθ. L 151 της 15. 6. 1990, σ. 29.

ΠΑΡΑΡΤΗΜΑ

Πρόβλεψη εφοδιασμού της Μαδέρας με ελαιόλαδο για την περίοδο από1ης Ιουλίου μέχρι 31 Οκτωβρίου 1992

(σε τόνους)

Κωδικός Περιγραφή εμπορευμάτων Ποσότητα 1509 10 90 100 Παρθένο ελαιόλαδο άμεσης συσκευασίας μικρότερης ή ίσης με 5 l 50 1509 10 90 900 Παρθένο ελαιόλαδο άμεσης συσκευασίας μεγαλύτερης των 5 l - 1509 90 00 100 Ελαιόλαδο (Riviera) άμεσης συσκευασίας μικρότερης ή ίσης με 5 l 150 1509 90 00 900 Ελαιόλαδο (Riviera) άμεσης συσκευασίας μεγαλύτερης των 5 l - 1510 00 90 100 Πυρηνέλαιο άμεσης συσκευασίας μικρότερης ή ίσης με 5 l - 1510 00 90 900 Πυρηνέλαιο άμεσης συσκευασίας μεγαλύτερης των 5 l - Σύνολο 200